VIDEO Va pleca Albion Rrahmani de la Rapid? Anunțul făcut de Cristiano Bergodi
Rrahmani are parte de un start genial în Superligă: 14 goluri marcate în 17 meciuri, iar kosovarul de la Rapid ar fi dorit deja de mai multe echipe importante ale Europei, precum Benfica sau Aston Villa, formații care ar fi gata să platească chiar și 8 milioane de euro pentru semnătură.
Cristiano Bergodi: "Normal că va pleca în vară"
"Rrahmani a jucat bine, este un atacant extraordinar. E normal că are oferte. Nu mă gândesc dacă pleacă. Sunt 9 meciuri de care depind destinul meu ca antrenor și al lui ca jucător.
Normal că va pleca în vară. Este posibil să plece. Dacă are ofertă, niciun jucător din România nu este indisponibil. El trebuie să se gândească să facă un sezon bun că așa rămâne în memoria agenților, cluburilor", a declarat Cristiano Bergodi, la o conferință de presă premergătoare meciului cu Universitatea Craiova.
Schimbare de situație? Ce jucător român este dorit de fapt de portughezi
Florin Manea, agentul din spatele succesului lui Radu Drăgușin, a dezvăluit un alt internațional român ar fi dorit în Portugalia, nu Rrahmani.
Agentul FIFA a dezvăluit jucătorul în cauză, dar nu și echipa doritoare. Norocosul ar fi Denis Drăguș, atacantul în vârstă de 24 de ani, ce evoluează la Gaziantep, în Turcia.
Denis Drăguș parcurge un sezon mai mult decât modest în Turkish Superlig, cu 12 contribuții de gol în 25 de meciuri, acesta fiind cotat la 3 milioane de euro, conform Transfermarkt.
"Vor 10, 11 milioane pe el (n.r. pe Albion Rrahmani), n-am nimic cu băiatul, îmi place. (n.r. Îl vor în Portugalia?) Altcineva e dorit în Portugalia, Drăguș. Mă ocup de el în această vară. (n.r. E Benfica Lisabona?) E una dintre echipele cele mari din Portugalia.
A venit impresarul lui Joao Felix, a venit la meciul României cu Irlanda, l-a văzut, s-a încălzit extraordinar de bine. O să-l vadă în Spania acum, a venit degeaba.
Sunt două cluburi din Bundesliga și 3 din Portugalia care sunt interesate de Denis și au venit să-l vadă personal. Cluburile respective o să fie la meciul din Spania.
Deja când te sună, asta înseamnă că nu mai ești doar pe o listă fictivă. Eu am fost sunat de anumiți președinți. Este mai mult de un interes, se interesează de sume, de salariu", a declarat Florin Manea, pentru Digi Sport.
Urmăriți SPORT.RO și pe Google News